మన్సూర్ అమ్జాద్

మన్సూర్ అమ్జాద్ (జననం 1987, డిసెంబరు 14) పాకిస్తానీ క్రికెటర్. పాకిస్తాన్ జాతీయ క్రికెట్ జట్టు,ఇంగ్లాండ్‌లోని లీసెస్టర్‌షైర్ కౌంటీ క్రికెట్ క్లబ్‌కు ఆడాడు. అమ్జాద్ తన చిన్నతనంలో వీధిలో టేప్-బాల్ క్రికెట్ ఆడాడు. ఇతని స్వగ్రామంలో బ్యాట్, బాల్ బాయ్‌గా పేరు పొందాడు. చిన్న వయస్సులోనే సాగా స్పోర్ట్స్ క్రికెట్ క్లబ్ కోసం క్రికెట్ ఆడాడు. 1998-99లో లాహోర్‌లోని హబీబ్ బ్యాంక్ మొబైల్ క్యాంప్‌కు ఆడాడు. అమ్జాద్ లెగ్ స్పిన్ బౌలర్‌గా ప్రారంభించాడు. కుడిచేతి బ్యాట్స్‌మన్‌గా చక్కటి ఆటతీరును కనబరచాడు. 2000లో అమ్జాద్ అండర్-15 క్యాంపుకు ఎంపికయ్యాడు.

 తొలి జీవితం 
2001లో లాహోర్‌లోని పాకిస్థాన్ జూనియర్ క్రికెట్ అకాడమీకి ఎంపికయ్యాడు. మరుసటి సంవత్సరం, మొదటి అంతర్జాతీయ పాకిస్తాన్ అండర్-15కి ఎంపికయ్యాడు. అబుదాబిలో పాకిస్తాన్ వారి మొట్టమొదటి జూనియర్ అండర్-15 ఆసియా కప్‌ను గెలుచుకుంది. అమ్జాద్ తన మొదటి అండర్-15 మ్యాచ్‌లో ఒమన్‌తో జరిగిన మ్యాచ్‌లో 17 పరుగులకు ఐదు వికెట్లు తీసి, మ్యాన్ ఆఫ్ ది మ్యాచ్‌గా నిలిచాడు. 2003 పాకిస్తాన్ అకాడమీ దక్షిణాఫ్రికా పర్యటనకు ఎంపికయ్యాడు, నాలుగు మ్యాచ్‌ల్లో 11 వికెట్లు తీశాడు. ఆ సంవత్సరం వీడియోకాన్ ఆసియన్ ఎమర్జింగ్ ట్రోఫీని పాకిస్తాన్ గెలుచుకుంది, ఫైనల్‌లో శ్రీలంకను ఓడించిన జట్టులో అమ్జాద్ సభ్యుడిగా ఉన్నాడు.

పాకిస్తాన్ 2004 అండర్-19 క్రికెట్ ప్రపంచ కప్ జట్టులో సభ్యుడిగా, ఎనిమిది మ్యాచ్‌లు ఆడి 16 వికెట్లు తీసుకున్నాడు. ఐర్లాండ్‌పై 27 పరుగులిచ్చి నాలుగు వికెట్లు తీసిన అమ్జాద్ మ్యాన్ ఆఫ్ ద మ్యాచ్‌గా నిలిచాడు. దాదాపు 13 సంవత్సరాలపాటు అత్యుత్తమ అండర్-19 రికార్డులను నెలకొల్పాడు.

 అంతర్జాతీయ క్రికెట్ 
2005లో, ఆస్ట్రేలియా ఎ క్రికెట్ జట్టు పర్యటనలో రెండు మ్యాచ్‌లు ఆడి ఐదు వికెట్లు తీశాడు. ఆ తరువాత గ్రీన్ టీమ్ తరపున పాకిస్తాన్ క్రికెట్ బోర్డు సైడ్ మ్యాచ్ ఆడాడు, రెండు వికెట్లు తీయడంతోపాటు 29 పరుగులు చేశాడు. అమ్జద్ 2005లో ఇంగ్లాండ్‌తో పాకిస్తాన్ ఎ తరపున ఒక సైడ్ మ్యాచ్ ఆడాడు.

2006లో జరిగిన యురేషియా క్రికెట్ సిరీస్‌లో పాకిస్తాన్ ఎ జట్టు తరపున భారత్‌పై నాలుగు వికెట్లు తీశాడు. ఐదు మ్యాచ్‌ల్లో 12 వికెట్లతో అమ్జాద్ బౌలర్ ఆఫ్ ద టోర్నీగా ఎంపికయ్యాడు. లీసెస్టర్‌షైర్ ఫాక్స్‌లో ఇంగ్లాండ్ టీ20 బ్లాస్ట్‌ను గెలుచుకున్నాడు.

దక్షిణాఫ్రికాతో జరిగిన మ్యాచ్ లో 42 పరుగులతో పాకిస్తాన్ అత్యధిక స్కోరర్‌గా నిలిచాడు.

2008 ఏప్రిల్ లో కరాచీలో బంగ్లాదేశ్‌తో జరిగిన ట్వంటీ 20 అంతర్జాతీయ క్రికెట్ లోకి అరంగేట్రం చేశాడు. పదహారవ ఓవర్ లో రెండవ, ఐదవ, ఆరవ బంతుల్లో వికెట్లు తీశాడు. మొత్తం 1-0-3-3తో మహ్మదుల్లా, మష్రఫే ముర్తాజాను అవుట్ చేశాడు. 2008 జూన్ లో, ఆసియా కప్‌లో వన్డే అంతర్జాతీయ క్రికెట్ లోకి అరంగేట్రం చేశాడు; శ్రీలంకపై తనకు కేటాయించిన ఎనిమిది ఓవర్లలో 44 పరుగులిచ్చి ఒక వికెట్ తీశాడు.

 మూలాలు 

 బాహ్య లింకులు 


వర్గం:జీవిస్తున్న ప్రజలు
వర్గం:1987 జననాలు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు